**Izstrādes vadītāja pamatojums redakcionālu kļūdu labošanai**

**Preiļu novada teritorijas plānojuma gala redakcijā (redakcija 2.1)**

Izvērtējot Preiļu novada teritorijas plānojuma 2.0 redakcijas publiskās apspriešanas rezultātus (institūciju atzinumus, fizisko un juridisko personu priekšlikumus) un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumenti” (turpmāk – MKN Nr.240) 86.1 punktu, sagatavojot Preiļu novada teritorijas plānojuma 2.1 redakciju, lai nodrošinātu atbilstību augstāka juridiskā spēka normatīvajiem aktiem un faktiskajai situācijai, ir veikti šādi nebūtiski precizējumi Teritorijas izmantošanas un apbūves noteikumos (turpmāk – TIAN) un grafiskās daļas kartēs:

1. Atbilstoši Nacionālā kultūras mantojuma pārvaldes23.04.2025.atzinumā Nr.2025/06-06/438 norādītajam, precizēts TIAN 173. punkts (numerācija 2.0 redakcijā, saite: <https://tapis.gov.lv/tapis/lv/downloads/212437>).
   1. 173. punkts izteikts šādā redakcijā: *Valsts aizsargājamo kultūras pieminekļu teritorijā un ~~individuālās~~ aizsargjoslas (aizsardzības zonas) teritorijā ievēro Nacionālās kultūras mantojuma pārvaldes noteikto uzturēšanas režīmu, kas atrodams vietnē: https://mantojums.lv/ (katra kultūras pieminekļa kartiņas sadaļā “Režīmi un ĢEO”)*;
2. Atbilstoši AS “Latvijas valsts meži” Dienvidlatgales reģiona 22.04.2025. atzinumā Nr.4.1-2\_02fb\_101\_25\_277 norādītajam, precizēti TIAN punkti – 516., 556. punkts (numerācija 2.0 redakcijā, saite: <https://tapis.gov.lv/tapis/lv/downloads/212437>).
   1. 516. punkts izteikts šādā redakcijā: *Ja Rūpnieciskās apbūves teritorija (R) robežojas ar funkcionālo zonu, kurā atļauta dzīvojamā vai publiskā apbūve, gar zemes vienības robežu ierīko blīvus koku vai krūmu stādījumus vismaz 4 m platumā, paredzot vismaz 50% mūžzaļos stādījumus. Buferjoslas platumu nosaka un pamato lokālplānojumā, detālplānojumā, derīgo izrakteņu ieguves projektā vai būvprojektā, atkarībā no teritorijas izmantošanas veida un ietekmes uz apkārtējo teritoriju vides un dzīves kvalitāti;*
   2. 556. punkts izteikts šādā redakcijā: *Ja Rūpnieciskās apbūves teritorija (R1) robežojas ar funkcionālo zonu, kurā atļauta dzīvojamā vai publiskā apbūve, gar zemes vienības robežu ierīko blīvus koku vai krūmu stādījumus vismaz 4 m platumā, paredzot vismaz 50% mūžzaļos stādījumus. Buferjoslas platumu nosaka un pamato lokālplānojumā, detālplānojumā, derīgo izrakteņu ieguves projektā vai būvprojektā, atkarībā no teritorijas izmantošanas veida un ietekmes uz apkārtējo teritoriju vides un dzīves kvalitāti.*
3. Atbilstoši Valsts aizsardzības militāro objektu un iepirkumu centra15.04.2025. atzinumā Nr. NOS/2025-2641 norādītajam, precizēti TIAN punkti – 889., 890. punkts (numerācija 2.0 redakcijā, saite: <https://tapis.gov.lv/tapis/lv/downloads/212437>).
   1. 889. punkts izteikts šādā redakcijā: *Liela apjoma objektu (telekomunikāciju torņi (virs 30 m), ražošanas vai noliktavu ēkas u.c.), tehniskās infrastruktūras un apbūves izvietošanai TIN5 teritorijās nepieciešams atbilstošās nozares speciālista vai eksperta atzinums par plānotā objekta ietekmi uz ainavu un ieteikumi tās mazināšanai, izņemot militārajiem objektiem valsts aizsardzības funkciju veikšanai;*
   2. 890. punkts izteikts šādā redakcijā: *Ēku un inženierbūvju būvniecību, t.sk. pārbūvi, izņemot militāro objektu valsts aizsardzības funkciju veikšanai, veic izvēloties ainavā iederīgu arhitektūras stilu un ēku apdares materiālus. Būvju novietojums un labiekārtojums nedrīkst aizsegt skatus uz ainavu vērtībām, pārvietojoties pa autoceļiem. Būvniecība, labiekārtojums un zemes lietošanas kategorijas maiņa vai atmežošana TIN5 teritorijās atļauta atbilstoši Teritorijas plānojumā, kā arī būvniecību un vides aizsardzību regulējošos normatīvos aktos noteiktajai kārtībai un ierobežojumiem.*
4. Atbilstoši Valsts meža dienesta Dienvidu virsmežniecības 25.04.2025. atzinumā Nr. DVM.7-4/946 norādītajam, grafiskās daļas kartēs “Aizkalnes pagasta funkcionālais zonējums” un “Vārkavas pagasta funkcionālais zonējums” precizēta Dzilna upes aizsargjosla posmā no Ziļmas ezera līdz Šustu ezeram.
5. Atbilstoši VSIA “Zemkopības ministrijas nekustamie īpašumi” Latgales reģiona meliorācijas nodaļas17.04.2025. atzinumā Nr. L-1-9.3/270 norādītajam, grafiskās daļas kartē “Pelēču pagasta funkcionālais zonējums” attēlota punktveida būve – hidrometriskais postenis Dubna - Bērza Rubeņi un tā ekspluatācijas aizsargjosla, grafiskās daļas kartē “Aglonas pagasta funkcionālais zonējums” attēlota punktveida būve – hidrometriskais postenis Cirīša ez. - Ostrova un tā ekspluatācijas aizsargjosla. Precizēts Paskaidrojuma raksts *(nodaļa 4.10. “Aizsargjoslas un apgrūtinājumi”).*
6. Atbilstoši VSIA “Latvijas Vides, ģeoloģijas un meteoroloģijas centrs”15.04.2025. atzinumā Nr.4-6/645 norādītajam ir precizēta grafiskās daļas karte: pie katra pazemes ūdens novērojumu stacijas urbuma norādīts urbuma numurs, precizēts Paskaidrojuma raksts *(nodaļa 4.10. “Aizsargjoslas un apgrūtinājumi”).*
7. Atbilstoši AS “Augstsprieguma tīkls”16.04.2025. atzinumā Nr. 2.5/2025/1544 norādītajam, papildināts Paskaidrojuma raksts *(nodaļa 4.10. “Aizsargjoslas un apgrūtinājumi”).*
8. Atbilstoši SIA “Tet”17.04.2025. atzinumā Nr. PN-353475 norādītajam, papildināts Paskaidrojuma raksts *(nodaļa 4.10. “Aizsargjoslas un apgrūtinājumi”).*
9. Atbilstoši Ekonomikas ministrijas 23.04.2025. viedoklim Nr. 3.3-6/2025/2641N norādītajam precizēti TIAN punkti (numerācija 2.0 redakcijā, saite: <https://tapis.gov.lv/tapis/lv/downloads/212437>):
   1. 33. punkts izteikts šādā redakcijā: *Minimālais  nepieciešamo  autostāvvietu  un  velosipēdu novietņu  skaits  dažādiem  izmantošanas veidiem noteikts Apbūves noteikumu 2.pielikumā “*[*Raksturlielumi minimālo autostāvvietu skaita noteikšanai*](#attachment_207510)”*. Šī punkta prasības attiecas arī uz ēku galvenā lietošanas veida maiņu bez pārbūves;*
   2. 50. punkts izteikts šādā redakcijā: *Brīvi stāvošu saules paneļu izvietošana nav atļauta tuvāk par 30m no pašvaldības ceļa ass;*
   3. 73. punkts svītrots, jo tas noteica, ka pirms būvniecības ieceres dokumentu izstrādes veic zemes vienības instrumentālo uzmērīšanu. Šī prasība uzskatāma par procesuālu normu, un to var noteikt tikai augstāka juridiskā spēka normatīvajos aktos;
   4. 617. punkts izteikts šādā redakcijā: *Teritorijās atļauts ierīkot labiekārtojumu un apstādījumus atbilstoši konkrētās teritorijas specifikai. Apbūve parkos un skvēros pieļaujama tikai parku un skvēru funkciju. ~~Ja parkā un skvērā paredzēta apbūve,  veic būvniecības ieceres publisko apspriešanu~~*.

Pamatojums: DA teritorijās galvenais izmantošanas veids ir labiekārtota teritorija un labiekārtoti parki, publiski pieejami pagalmi, apstādījumi un labiekārtojuma infrastruktūra (tai skaitā nedzīvojamās ēkas un inženierbūves), kas kalpo atpūtas, veselības un fizisko aktivitāšu nolūkiem un citu publiskās ārtelpas funkciju nodrošināšanai. Ekonomikas ministrijas vērtējumā publiskā apspriešana nav rīkojama, jo DA tiek atļauta tikai sezonāla tirdzniecības/pakalpojumu vai sezonāla rakstura tūrisma pakalpojumu nodrošināšanai nepieciešamie objekti (kioski, segtie stendi, inventāra nomas punkti, tūrisma informācijas centri, vasaras estrāde u.tml.) Papildus tiek vērsta uzmanību uz to, ka Saeimā šobrīd izskatīšanā ir grozījumi Būvniecības likumā (901/Lp14), kas mainīs publikās apspriešanas kārtību.

**Veiktie precizējumi nemaina publiskajai apspriešanai nodotās Preiļu novada teritorijas plānojuma redakcijas 2.0 risinājumus. Izmaiņas nav būtiskas *–* nerada papildus apgrūtinājumus fizisko un juridisko personu īpašumiem, neskar citu personu tiesiskās intereses, kā arī nemaina kopējos teritorijas plānojuma risinājumus un augstāka juridiskā spēka normatīvo aktu prasības. Sagatavotā teritorijas plānojuma redakcija 2.1 ir virzāma apstiprināšanai uz domes sēdi kā galīgā redakcija.**

Preiļu novada teritorijas plānojuma izstrādes vadītāja Tatjana Kārkliniece